CELEX: 62008CN0572
Language: da
Date: 2008-12-22 00:00:00
Title: Sag C-572/08: Sag anlagt den 22. december 2008 — Kommissionen for De Europæiske Fællesskaber mod Den Italienske Republik

7.3.2009   
            
            
               DA
            
            
               Den Europæiske Unions Tidende
            
            
               C 55/14
            
         Sag anlagt den 22. december 2008 — Kommissionen for De Europæiske Fællesskaber mod Den Italienske Republik
   (Sag C-572/08)
   (2009/C 55/22)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved A. Aresu og W. Mölls, som befuldmægtigede)
   
      Sagsøgt: Den Italienske Republik
   Sagsøgerens påstande
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 90 EF, idet den har tildelt skattefordele til smøreolier, der er regenereret af italiensk olieaffald, samtidig med at den ikke tildeler samme skattefordele til smøreolier, der er regenereret af olieaffald fra andre medlemsstater (artikel 62 i bekendtgørelse om lovbestemmelser om afgifter af fremstilling og forbrug samt om strafferetlige og administrative sanktioner på området [Testo unico delle disposizioni legislative concernenti le imposte slle produzioni e sui consumi e relative sanzioni penali e amministrative], som blev godkendt ved lovdekret nr. 504 af 26.10.1995 i henhold til fortolkningen af Agenzia delle Entrates cirkulære nr. 24/D af 5.5.2004 og af artikel 1, stk. 116, i lov nr. 266 af 23.12.2005).
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen har kritiseret de italienske myndigheder for at opretholde en ordning med skattefordele for regenererede smøreolier, der begunstiger den nationale produktion til skade for produktionen fra andre medlemsstater, hvilket åbenbart er i strid med det princip om forbud mod forskelsbehandling, der på skatte- og afgiftsområdet er foreskrevet i artikel 90 EF.
   Den omhandlede ordning svarer til en tidligere ordning om skattefordele, som Domstolen allerede tilsidesatte i 1980. De argumenter, som Den Italienske Republik har fremført til støtte for den nye ordnings overensstemmelse med fællesskabsretten, retfærdiggør ikke vedtagelsen af den nye ordning.